**Tlačová informácia**

**zo zasadnutia Rady pre vysielanie a retransmisiu, ktoré sa konalo dňa 7. 6. 2017 v sídle Rady pre vysielanie a retransmisiu**

Na dnešnom zasadnutí Rada pre vysielanie a retransmisiu

* **uložila sankciu – pokutu 4 000 eur** vysielateľovi MAC TV, s. r. o. (programová služba JOJ PLUS) za porušenie § 20 ods. 3 ZVR (ochrana maloletých - JSO), ku ktorému došlo tým, že dňa 21. 11. 2016 o cca 18:11 hod odvysielal program *C.S.I.: Kriminálka New York*, ktorý označil ako nevhodný pre maloletých divákov do 12 rokov napriek tomu, že obsahoval scény násilia na živých bytostiach a scény zobrazujúce kruté ubližovanie alebo krutú násilnú smrť človeka bez pocitov ľútosti, pre ktoré mal byť klasifikovaný ako nevhodný pre maloletých divákov do 15 rokov;
* **uložila sankciu – upozornenie na porušenie zákona** vysielateľovi Rozhlas a televízia Slovenska (programová služba Jednotka) za porušenie § 16 ods. 2 písm. b) ZVR (vysielanie audiovizuálnych diel v čase a za podmienok dohodnutých s nositeľmi práv k týmto dielam)
v súvislosti s vysielaním programu *Prvotný strach* dňa 5. 10. 2016;
* **začala správne konanie** voči vysielateľovi Rozhlas a televízia Slovenska (programová služba Jednotka) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov
od informácií spravodajského charakteru) v súvislosti s vysielaním programu *Reportéri* dňa
3. 4. 2017;
* **začala správne konanie** voči vysielateľovi Rozhlas a televízia Slovenska (programová služba Jednotka) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním programu *Správy RTVS* -príspevku *V pečienkach v škôlke našli salmonelu* dňa 11. 4. 2017 a príspevku *Hygienici našli ďalšie tony mäsa z Brazílie* dňa 13. 4. 2017;
* **začala správne konanie** voči vysielateľovi Rozhlas a televízia Slovenska (programová služba Jednotka) za porušenie § 16 ods. 2 písm. b) ZVR (vysielanie audiovizuálnych diel v čase a za podmienok dohodnutých s nositeľmi práv k týmto dielam) v súvislosti s vysielaním programu *Nebezpečné známosti* v dňoch 2. a 3. 4. 2017;
* **uznala za neopodstatnené** 8 sťažností resp. ich časti.

Všetky uznesenia prijaté dňa 7. 6. 2017 budú zverejnené v zápisnici zo zasadnutia na webovej stránke Rady.

Kontakt pre médiá:

Mgr. Lucia Jelčová, PhD.

hovorkyňa

Rada pre vysielanie a retransmisiu

mobil: +421 918 696 286

tel.: +421 2 20 90 65 03

mail: lucia.jelcova@rvr.sk